આપણા રાષ્ટ્રીય કવિ શ્રી રવીન્દ્રનાથ ટાગોરે કહ્યું છે કે “લાગણીની બારીકીઓને સ્ત્રીઓ જ વધારે સારી રીતે દર્શાવી શકે છે”… એમની વાત ૧૦૦૦% સાચી છે, પરંતુ રોજીંદા જીવનમાં વ્યાવહારીક રીતે આ લાગણી જ સ્ત્રીઓની સૌથી મોટી દુશ્મન બની બેસે છે અને કમજોરી બની જાય છે. જયારે સ્ત્રીઓ નકારાત્મક ભાવનાઓનો શિકાર હોય છે ત્યારે ક્યારેક તો સ્ત્રીઓ પોતાના મોટાભાગના નિર્ણયો અજાગ્રતપણે જ દિલથી લઇ લે છે અને પરિણામે ક્યારેક તો સ્ત્રીઓ હાથે કરીને પોતાની સમસ્યાઓ પેદા કરે છે. પણ સ્ત્રીઓ જાણી-જોઈને આવું નથી કરતી પરંતુ આ વર્તણુંક એમની જાણ બહાર જ થતી હોય છે.